**Bárczi - (gyógy)tea sorozat 11. évad**

**A 125 éves gyógypedagógus-képzés múltja, jelene és jövője**

A 2024/2025-ös tanév különleges jelentőséggel bír, ugyanis a magyarországi és nemzetközi felsőfokú gyógypedagógusképzés 125 éves jubileumát is ünnepeljük. A  Bárczi – (Gyógy)tea 11. évadjának 7 alkalma során a Kar intézetigazgatói, szakirányfelelősei, oktatói előadásaikkal kapcsolódnak a jubileumi tanévhez. Nem kívánnak azonban kizárólag a történeti visszatekintésre fókuszálni, beszámolnak a folyamatban lévő kutatásaikkal kapcsolatos eredményekről/tapasztalatokról és terveikről is.

Az eseménysorozat előadásai 16.00-kor kezdődnek (1097. Budapest, Ecseri út 3. „A” ép. II. em. 202-es terem)

A tanév I. félévének alkalmai:

2024. október 17.

Az elmúlt 200 év, a jelen és a jövő – 200 éves a látássérült gyermekek magyarországi intézményes nevelése-oktatása

Pajor Emese, Gombás Judit

"Halló, halló, figyelem!" - A hallássérült személyek pedagógiájának és rehabilitációjának történeti fejlődése és jövőképe

Hallás szakcsoport oktatói

2024. november 7.

Kerekasztal beszélgetés a Gyógypedagógiai Pszichológiai Intézet múltjáról és jelenéről

Bolla Veronika

2024. december 12.

Megőrizve megújuló gyógypedagógia

Nagyné Schiffer Csilla és Regényi Enikő